CELEX: 32018D0716
Language: bg
Date: 2018-05-14 00:00:00
Title: Решение (ОВППС) 2018/716 на Съвета от 14 май 2018 година за изменение и удължаване на срока на действие на Решение 2013/34/ОВППС за военна мисия на Европейския съюз в подкрепа на обучението на въоръжените сили на Мали (EUTM Мали)

16.5.2018   
               
               
                  BG
               
               
                  Официален вестник на Европейския съюз
               
               
                  L 120/8
               
            РЕШЕНИЕ (ОВППС) 2018/716 НА СЪВЕТА
      от 14 май 2018 година
      за изменение и удължаване на срока на действие на Решение 2013/34/ОВППС за военна мисия на Европейския съюз в подкрепа на обучението на въоръжените сили на Мали (EUTM Мали)
      СЪВЕТЪТ НА ЕВРОПЕЙСКИЯ СЪЮЗ,
      като взе предвид Договора за Европейския съюз, и по-специално член 28, член 42, параграф 4 и член 43, параграф 2 от него,
      като взе предвид предложението на върховния представител на Съюза по въпросите на външните работи и политиката на сигурност,
      като има предвид, че:
      
                  (1)
               
               
                  На 17 януари 2013 г. Съветът прие Решение 2013/34/ОВППС (1) за военна мисия на ЕC в подкрепа на обучението на въоръжените сили на Мали (EUTM Мали).
               
            
                  (2)
               
               
                  На 18 февруари 2013 г. Съветът прие Решение 2013/87/ОВППС (2) за стартиране на EUTM Мали.
               
            
                  (3)
               
               
                  На 23 март 2016 г. Съветът прие Решение (ОВППС) 2016/446 (3), с което се адаптира и удължи мандатът на EUTM Мали, като ѝ се предостави референтна сума до 18 май 2018 г.
               
            
                  (4)
               
               
                  След стратегическия преглед на мисията Комитетът по политика и сигурност препоръча мандатът на EUTM Мали да бъде изменен и удължен до 18 май 2020 г.
               
            
                  (5)
               
               
                  Освен това е необходимо да се определи референтната сума, предвидена за покриване на разходите, свързани с EUTM Мали, за периода от 19 май 2018 г. до 18 май 2020 г.
               
            
                  (6)
               
               
                  Решение 2013/34/ОВППС следва да бъде съответно изменено,
               
            ПРИЕ НАСТОЯЩОТО РЕШЕНИЕ:
      Член 1
      Решение 2013/34/ОВППС се изменя, както следва:
      
                  1)
               
               
                  Член 1 се изменя, както следва:
                  
                              а)
                           
                           
                              в параграф 1 се добавя следното изречение:
                              „Освен това EUTM Мали подкрепя привеждането в оперативна готовност на обединените сили на Г-5 от Сахел в техния щаб.“;
                           
                        
                              б)
                           
                           
                              параграф 2 се заменя със следното:
                              „2.   Целта на EUTM Мали е да се отговори на оперативните нужди на въоръжените сили на Мали и обединените сили на Г-5 от Сахел чрез осигуряване на:
                              
                                          а)
                                       
                                       
                                          подпомагане на обучението и напътствия в полза на въоръжените сили на Мали, включително чрез децентрализирани действия в региона, както и подпомагане на обучението по международно хуманитарно право, защита на гражданското население и правата на човека;
                                       
                                    
                                          б)
                                       
                                       
                                          принос, при поискване от страна на Мали и в координация с MINUSMA, за процеса на разоръжаване, демобилизация и реинтеграция в рамките на мирното споразумение, чрез предоставянето на обучение с цел да се улесни възстановяването на приобщаващи въоръжени сили на Мали;
                                       
                                    
                                          в)
                                       
                                       
                                          подкрепа на процеса на Г-5 Сахел посредством специализирани напътствия и подпомагане на обучението с цел привеждане в оперативна готовност на обединените сили на Г-5 от Сахел.“;
                                       
                                    
                        
            
                  2)
               
               
                  В член 10 параграф 2 се заменя със следното:
                  „2.   Референтната сума, предназначена за общите разходи на EUTM Мали за периода от 19 май 2018 г. до 18 май 2020 г., е 59 743 047,00 EUR. Процентът от референтната сума, посочен в член 25, параграф 1 от Решение (ОВППС) 2015/528 (*1) на Съвета, е 0 % и процентът на задължението, посочен в член 34, параграф 3 от посоченото решение е 30 %.
                  
                     (*1)  Решение (ОВППС) 2015/528 на Съвета от 27 март 2015 г. за създаване на механизъм за администриране на финансирането на общите разходи за операциите на Европейския съюз с военни последици или последици в областта на отбраната (Athena) и за отмяна на Решение 2011/871/ОВППС (ОВ L 84, 28.3.2015 г., стр. 39).“;"
						
               
            
                  3)
               
               
                  В член 12 параграф 2 се заменя със следното:
                  „2.   Мандатът на EUTM Мали приключва на 18 май 2020 г.“
               
            Член 2
      Настоящото решение влиза в сила в деня на приемането му.
      
         Съставено в Брюксел на 14 май 2018 година.
         
            
               За Съвета
            
            
               Председател
            
            Е. ЗАХАРИЕВА
         
      
      
         (1)  Решение 2013/34/ОВППС на Съвета от 17 януари 2013 г. за военна мисия на Европейския съюз в подкрепа на обучението на въоръжените сили на Мали (EUTM Мали) (ОВ L 14, 18.1.2013 г., стр. 19).
      
         (2)  Решение 2013/87/ОВППС на Съвета от 18 февруари 2013 г. за стартиране на военна мисия на Европейския съюз в подкрепа на обучението на въоръжените сили на Мали (EUTM Мали) (ОВ L 46, 19.2.2013 г., стр. 27).
      
         (3)  Решение (ОВППС) 2016/446 на Съвета от 23 март 2016 г. за изменение и удължаване на срока на действие на Решение 2013/34/ОВППС на Съвета за военна мисия на Европейския съюз в подкрепа на обучението на въоръжените сили на Мали (EUTM Мали) (ОВ L 78, 24.3.2016 г., стр. 74).